
ILLUSTRISS. AC REVERENDISS. 

JOSEPHO GRASS ERI O 

IN SEDE EPISCOPALI FERONENSI 

LOCATO 

MJRCUS JNTONIUS MJRINELLWS 

■ 

PRASSBYTXR VEH0NZNS13 . 

Quod liber hic, deAdami Lapsu inscriptus, 
in lucem denuo efferatur, id praeclarissimi 
nominis litteratorum hominum suasu, qui plus 
laudis ipsi tribuerint, quam ego praesumpse- 
rim, factum est . Quod autem tuo illustri no- 
mine, Reverendissime Praesul, insignitus sit, 
magnum adjumentum additum puto; quo gau~ 
deam , et tibi plurimas gratias referam . 

IN USUS 

LATINI SERMON IS 
COMMENDATIONEM. 

Cum aliqua animi , fateor, indignatione, non 
multo abhinc temporet reperimus typis man- 
datam sententiam illam, quae asserit: emor- 
tuum Latii omnino sermonem esse; ipsumque 
nullius utilitatis. Quo modo, quaeso, emor- 
tuum omnino ILtterarum illud genus dici po- 
test* integrum quod ad nos deductum est, 
litteratis horainibus manifestum, permultis li- 
bris consignatum, ab eruditis oculis p«rqui- 

situm? Num id erit, quod latinc non loqui- 
mur? ast ore loquimur tantum? nonne etiam 
calamo? Verum , si ipse calamus os est, et 
lingua litteratorum hominum , illud hercle 
sermonis genus, ipsi quo saepe utuntur, ex- 
tinctum non putabo; verum vivum et inte- 
gra valetudine. Dum igitur extabunt libri, 
doctique viri, qui extabunl semper, latinus 

- 

sermo et vivet et integer permanebit. Vulgo 

> 

ergo tantummodo, aut insipientibus, mortuus 
erit: ast istis haud scio equidem, quid usquam 
gentium vivat. Quapropter eruditus vir ille, 
qui aliter opinatur ac ego sentio, precor, sen- 
tentiam mutet, et homines ab optimo elocu- 
tionis genere , non parvo excultae aetatis no- 

strae delrimento, non retrahat ac deterreat. 
Quoad utilitatem vero; nonne admirationi et 
maximo decori est , eo ipso sermone commo' 
de uti, quo praeclarissimi ac spectatissimi 
viri, a nobis longissimo temporis intervallo 
sejuncti, et ab omnibus avide oculis perqui- 
siti, usi sunt? Et quod laudi et decori est, 
omnino futile erit? Quidquid igitur concin- 
nitatis et pulchritudinis in orbe terrarum est, 
tamquam nullius momenti res, aspernandum 
erit atque rejiciendum? Quis unquam sanae 
mentis id sibi persuadebit? Quis subito vel 
abradat vel tollat funditus , aut domi aut fo- 
ris, quidquid ad visus auditusque suavitatem 
tantum accomodatum inveniat? Utinam deni- 



que quod scripsi, ut ad me veniam, recte 
et concinne scriptum sit. Sin id, quod vereor, 
plane non assequutus sum, id non sermoni, 
hercle, verum imperitiae meae omnino tri- 
buendum erit. Quapropter, lector benevole, 
comitate et facilitate tua, libello huic, de 
Adami Lapsu qui inscriptus est, tribue quo- 
dam modo quod deest. Perlege igitur, et 
vale. 

^uae dulcem tollit nullo discritnine vitaol 
Undique, permagnis numquam tardata querelis, 
lllic, multadolens animo, quo Numinis alma 
Mens voluit , saevis stabat comitata ministris , 
Ante datam, miserum! legem, quam frangeret Adam. 
Qui coelum terramque regis, qui lumine ducis 
Errantes hominum mentes, abigisque tenebraa, 
Dic, quis rerum ordo, primi qua peste parentes 
Et periere. data et morti saevire potestas. 
Tngens Armeniae specus est sub montibus allis, 
Semita quo tenuis gressum vix ducit euntis: 
lntus erant, saxo clausae, manicisque revinctae , 
Invidia, atroces irae, insatiata cupidu; 



Et quae corda hominum, corpus quae dente maligno 

Dilacerant, quas inter mors turbata residens, 

Nunc has, nunc illas oculo lustrabat inani. 

At durum perpendens fatum, augensque furorem, 

Iramque, ut mare si forte improbus urgeat Auster, 

flis cordi irato indulsit tandem effera dictis : 

Scilicet hic raorer, aeternis his fixa latebris, 

Imperium exerceus nullum, cui tota paleret 

Terra equidem, coelum magnis quam amplectitur uluis? 

Nonne meo jam nutu dulci excedere vita 

Deberent omnes olim matresque virique, 

£t prirao sponsae tbalamo, innuptaeque pucllae, 

Quique forent mundo celebrato nomine Reges? 

At mihi si vires nullae^ vis nulia futuro 

Tempore erit, devinctis hic clausisque ministris, 

Quidnam Reginae nomen, Divamque vocari 

Juverit? ingratas voces! quas laeta repono. 

Turbida nunc magis ipsa bis t et raagis aspera dictis, 

Secretum per iter, dederat quod terra dehiscens, 

TarUream sedem subito furiata petivit. 

Est inferna domus, nigranti gurgite septa, 
Qui jacet iromotus, monstris qui totus inhorret; 
Fx quo turpit odor, radius cui lucis opacae. 
Ipsa levi trabe, quam sibi jam tum construit, oras 
Oppositas petit , horrendis nil territa monstris, 
Quae taciioobtutu ignotam aspexere carinam. 
TJt ventum ad portas, illi quae cardine verso 
Et subito patuere, viamque dedere petenti , 
Obstupuit, cunctanti gressu oculisque requirena 
Aeternas sedes, Nuroen quas dfstinat irae. 
Vidit, quos coelo fulmen dejecit ab alto, 
Duris detentos vinclis, et digna ferentes; 
Conspexit ioca culpis designata futuris. i> affcrrij ' . 
Tartareum agnoscit regnum, poenasque, moduroque; 
Hinc solium accedit magnuro, regemque petivit. 
Quem ut vidit coram immanem, flammasque vomentem 
Faucibns horrendis, hino atque hinc torva tuentem, 
Extimtiit primo; tum illi sic ore locuta est: 
Magno consilio Rex, imperioque potenti, 
Cui mea conjuncta est parvo discrimjne sedes* 



Supplex nunc venio, magna et tua numina posco- 
Stant, mi rex, mundi praeclara in parte locati, 
Et genus, et nomen mitto, vir, sponsaque, formn , 
Qua nullam, credo jam, vel longa afferet aetas. 
Nunc, tibi qui magnum quondam praeclusit Olympuui, 
Teque has ad sedes crudeli fulmine adegit, 
Nunc illos fovet. Iltis dum fert omnia tellus 
Miti sub caelo, ecce meo solvuntur ab omni 
Tmperio: stat enim, vidi, illos ante locata 
Propensis arbor ramis, pulcherrima visu, 
Aetatera dulci quae fructu int^grat edenti, 
Aeternatque dies. Illo ergo dum ipsa fruatur 
Gens, avidis carpens manibus, gnatique, nepotes, 
Ingratis tenear claustris, caecisque tenebris. 
Nunc age, si lubeat, sortem miseratus iniquara, 
Tu nostro succurre malo, tu porrige dextrara: 
Tute opus aggredere, et nulli mandata tuorum 
Coramittas; vade, et foecundam concute mentem: 
Fatalis ligni execrandos disjice ramos, 
Vel totuin convelle manu radicibus imis. 

Tnversas coelo radius quas excoquat alto , . 
Spes alit haec animum ; tibi plurima gratia facli. 
Talia dum illa furens animi jactabat, in ipsa 
Totos rex figens oculos, tacitusque revolvens * 
Omnia tum secum anceps, fari his vocibus orsua: 
Nec grata aut ignota mihi jam nuntia defers ; 
At nondum, potior quae sit sententia, constat; , 
Si quid agam, referam tibi, si tibi proderit unquam. 
Nunc animum seda; incipe spe lenire dolorem. 
Dixerat; hinc partes tacitus se volvit in orones. 

Nunc si majus opus moveo, Mens Diva, caduco 
Suffice vim calamo, memofandam qui explicet artere, 
Heu miserum! qua victus Adam qua victa virago est. 
Omnimodis exsultans undique et undique mundus , 
Ingenua laetus facie, viridique juventa, 
Intentos primorum oculos implebat amantum ; 
Gaudia qui mentis vario sermone serebant. 
Ast terrae queis praesto omnis coelique voluptas, 
Una tamen posita est lex, unum instansque perictom . 
Stat facilis visu media tellure reposta 



Arbor, qua infestus fructus pulcherque nitescit. 
Quam 81 accedant, hinc mundo genus omne malorum 
Credant invectum; hinc via queslubus ampla fuluris . 
Interea Satan, fatalis criminis auctor, 
Vertere se in formas subito quascunque paratus, 
8e intulit in mundum; citus et loca laeta petivit. 
Qualis, si perlonga faraes saltu expulit alto, 
Confidens nocti , nebulaque intectus amica , 
Praesepe aggreditur lupus: intente omnia lustrat 
Nunc oculis, nunc auribus, et tota abstinet ira; 
Perfidus haud secus ille locos invadit amoenos. 
Forte Adam, curaram nondum percitus ulla, 
Dum prope decurrens ripis hinc murmurat unda, 
Dum teneras frondes hinc lenis commovet aura, 
Praedulcem casto proflabat pectore somnum. 
Non longe conjux, oculos devicta nitentes 
Floribus emissis, nunc huc ■ nunc leniter illtio 
Laeta pedes movet, et gaudet vernanlibus horis. 
Sollers hinc Satan, coluber jara factus, amoenun\ 
«lic per gramen maculosa volumina versat 

Lubricus; incoepitque dolosae accingier arti. 

Qua ipsa pedem figit, manibus qua lilia carpit, 

llle subit, docilemque suis se tactibus offert. 

Heva raanu molli gaudens tangitque fovetque, 

Inscia quae infelix sibi , quamque infanda pararet 

Excipit imprudens gremio : impius ille receptus 

Vel blando attactu per levia pectora serpens 

Sollicitat cupidam, atque adfarier incitat ore. 

Heva locum nullum fraudi, nullum Heva periclo 

Perspicit; omnia tum sibi , quae nota, ordine pandiu . 

Nec silet impositam legem, qualesque futurae 

Sontibus binc poenae, coeli quas destinat ira. 

Quin etiam ipsum lignum, oculisque manuque propinquum 

Indicai; idque iterum, )am visu et mente morata. 

Tunc ilie eventus coepit praesumere laetos, 

Ipsamque affari , et cautis bis volvere dictis : 

Tu ne, tuo omnia quae bbito sint credita, gaudes , 

Cui nulla impendet coeli terraeque ruina , 

Ingratam ne feres legem; ezoptabis opiraum i, 

Jejunans fructum, tibi qui se se exbibet ultro? 

Heu miseratu ! nescis, nescis quae dona sequantur 
Fractum excerpentem : secreta arcana revelem . 
Scit, Nume», credas, vetito quaenam indita succo 
Virtus ; scit, subito excelsam ut sibi comparet escd 
Mentem quivis, utque Deum se vertat in ipsum . 
Uoc hoc deterret, poenam hoc praedicit et iram: 
Id tibi fige altum cordi, immotumque residat . 
Exue nunc vinclis animu m , nuoc exue mentem ; 
Carpe quod exoptas, mulier; jam absiste morari. 
Parva mutabis coelum tellure serenum , 
Quo astrorum facies et cursus ordine nosces, 
£t magni imperium coeli, rerumque tenebis. 
Talia dum memorat, crimem dum fingit iniquurn, 
Cuncta Heva expendit, partes cunctatur in omnes: 
Hinc coeli vetitum urget dudum mente receptum , 
Exterretque adeo, quae poena minatur et ira: 
Exhibita hinc bona sollicitant et saeva cupido; 
jNunc dirus tiraor angit, spes nunc incitat alta. 
Heu durus labor, infanda heu certamina mentis ! 
Ast miseratt nimium tangit , saevitque cupido . 

Cancta aibi repetens iterum promissa per aures 
Capta, iterum fruelum jam mente oculisque requirens, 
Laeta metum depellit ; spe visuqne ministris 
Arripit, et prensum, insatiato lumine, lustrat. 
Semesum inde ipsum, longo sermone revelans 
Credita jam sibi, dat firmo visuque sereno 
Cunctan i sponso, crimen quem territat altum. 
Qui simul ac victus dictis uxoris amatae est, 
Terrifica ter coelum voce immugiit ipsum. 
Terra tremens subito montes ter concutit omnes ; 
Frondes hinc nimbo instanti rabieque minaces ; 
Hinc rumore novo pec ldes cunctaeque volucres, 
Omnia conclamant, primos cecidisse parentes. 
Ue s! infanda dies, ex te genns omne malorum 
Tnvectum mundo. At quem te meminisse juvabit \ - 
Ut canis edoctus, praedam meditatus, inanem 
Si cursnm tenuit, c ilpa aut foedatus iniqua est , 
Non ilium alta domus recipit, non praemia quaerit, 
Sed pavidus domini longe soiusque silescit ; 

Sic illi, miserum! queis cuncta per ossa cucurrit 

3 



Pergelidus tremor, ipso et vultu cnlpa patebaf; 
Dejectis animis tutas petiere latebras. 
Omnia prospiciens magni Regnator Olympi 
Advocat actutum, sua qui mandata capessat ; 
Talibus hinc infit : magnura nunc vise recessum , 
Quo mortem clausi Armeniae sub montibus altis. 
lpsi sponte sua volventur cardine postes, 
Concedentque aditum facilem, semperqie patebunt. 
Tunc ipsam accede; et firma haec mea dicta repone. 
Quod teneat nunc, intensa quae mente petivit, 
Ne niinis attolht sensus, nec jactet inanis 
Seque suosque dolos; meditor, quas ponere leges 
Possum . Centeni longam percurrere Soles 
Debebunt utrinque viam, prius illa solutis 
Quam regnet famulis. Magis at quod pertinet , ipsum 
Defer decretum : sua jam qui conteret arma, 
Captivamque ipsam ducat quondam affore coelo . 
Qualis avis, pedibus pvaedas quae eviscerat uncis, 
Si colubrum in ripis, leni aut in flumine cycnumv 
Omnia dum scopulo collustrat, prospicit alto, 



Digitized 



• 



Tum liquidum per iter similis se proripit Euro; 
Sic citus ille viam praecelso coepit Olympo. 
Hinc longum per iter venit, notumqus revisit 
Aethereum campum, quo bella exhausta fuere 
Viribus invictis, coelique fragore tremendo. 
Vidit quo infestus magis, atra quo excitus ira 
Lucifer infrendens vires acuebat acerbas ; . .. 
Quo conferre manus solitus, quo vertere cursum : 
Vidit adhuc foedis spoliis, telisque cruentis 
Perfusum campuui , clari et monumenta triumphi: 
Quaque via tandein hostes atro fulmine adacti 
Omnes praecipitesque locis abiere serenis; 
Quae patet et nunc per noctem, si nubila cedant, 
Atque solo aethereo late candore refulget. 
Ille igitur coelo veniens pernicibus alis 
Descendit, mortisque domum pervenit ad imam. 
lllic detentae simul horrentesque jacebant 
Ter centum facies, inordentes vincula. et ipsa 
Saeva gubernatrix ; dura ad quam talia fatur: 
O memoranda dolis, habeas, quod mente, petisti; 



Ast tibi lex tamen, unquam non removenda precando 

Centum annos jaceas hic nullo laeta triumpho: 

Postrem ira veniet, tibi vim qui infringat, et arma, 

Atque aeternis te adstringat, jara perfida, vinclis. . 

Talia tunc fatus coelum se rettulit altum. 

Nunc veluti in stabulis sonipes de more revinctus, 

Si genus acer, perlongas si passus et horas, 

Cum dominum videat tandem, optaturaque levamen, 

Emicat ; et nunc huc, nunc illuc corpore toto 

Se obliquat gaudens, strepitu et locus insonat omnis ; 

Haud aliter dirae mortis vinctaeque ministrae, 

Nuntium ut audivere novum, omnes ore fremebant. 

Ipsa magis jam, quae casus fuit auctor iniqui, 

Gratatur. Longnm illi sed nimis esse videtur 

Impositum tempus, debet quo effoeta jacere, 

Dum exultant illae, et trepidanthinc murmure montes, 

Fit planctus contra, magnus fit luctus in Eden. 

Candida jam caput ex undis aurora mannis 

Extulerat, fluctuque diem portabat eoo; 

Frondes cui leni fremilu, dulcesque volucres 







Plaudebant ramia lactae de inore canentes, 
Gaudebantque novo rorantes lumine flores; 
Cum aliger immissus coeli magna aequora tranans 
Illuc pervenit, mandatum quo exerat altum. 
Interea miseri secreta in parte latentes 
Mussabant tristes, et jussa extrema tiroentes: 
Quos simul ac vidit, tum saeva est ore locutus. 
Nunc durum imperiaro submissis auribus audit . 
Adam, nunc vidit pallentia conjugis ora. 
Terribilem adspectat faciem, gladiumque coruscum; 
Et tacitus jussis coepit parere supremis. 
Accedit quod idem monstrum, quod perfidus ille, 
Qui fuit, infusus gremio, tot causa malorum, 
Arduus assurgens campo, laetusque loquaces 
Hinc binc convolvens oculos, irrisit euntes. 
Sic pulsi ex Eden primi miserique parentes. 
Hinc omnis res in faciem se vertit acerbam. 
Amplius, ut prius, baud ilHs volncresque feraeque 
Stant placidae ante oculos ; intus sed concita quaeque 
Percepta rabie voces spreverc vocantum . 



Amplius haud illis coelum splendescit amicum; 
Turbidum at exterret tonitru, saevisque procellis. 
Squalescunt late campi, locus horridus omnis; 
Omnia praetendunt iras, quaeruntque laborem. 
Tunc Adam extorris, planctu perfusus inani, 
Circum errat solam terram camposque silentes, 
Inscius incertusque loci quo sistere vellet, 
Quamque domum strueret, quo pacto degeret aevum : 
Constitit at tandem ; atque vices perferre laborum 
Incipit, et vitam volis urgere morantem. 
Terapora dinumerans raors tunc inclusa tcnebris 
Irapatiens stabat, donec, volventibus annis, 
Adsit jam tempus, quo tandem emittere possit, 
Quam velit e tantis unam saevisque ministris. 
Ergo ubi transacti compietis orbibus anni ; 
Ut longam post noctera lux cum optata nitescit, 
£t tuba dat signura longe expeetata molossis, 
Ut claustro erumpant omnes silvasque fatigent, 
Tunc alacres urgent portas, tunc voce lacessuntj 
Qui praesunt venatu, dulcem escamque ministraut , 

llaud aliter raortis dirae cnpidaeque ministrae . 
Se se urgent simul omnes, et simul omnia tentant, 
Ut munus primum, ut laudem sibi quaeque pararent, 
Ut turbara tantara sedet raors ipsa, petivit 
A bello galeam, dejectam quae aerea sortem 
Accepit. Concussis inde hinc nominibus, tum 
Invidia ante alias punctum sortitur araatum; 
Invisum monstrum, mundo et nil turpios illo: 
Namque ipsa ante alias raultumque operata sorores, 

« 

Artibus ipsa assueta suis, volventibus annis, 

Quid non civium acerba domo Regumque potentum? 

Dira viriim mentes verbis fallacibus implet: 

In tristes, miserura! permutat gaudia luctus, 

Et pulcris horainum factis indigna rependit. 

Nonne Ligur celeber perlongum interritus aequor 

Percurrit primus, magna spe concitu* olim, 

Donec felices, et caras attigit oras? 

At quae torva domus regalis limina servat, 

Quae veras laudes oculis non adspicit aequis, 

£t corde immuodo effundit furiale venenura, 

In magnum celebremque virum tum pcrfida saevit ' 
Heu! quo vectus ligno olim felicibus Austris, 
Infandum! vinclis rediit raaniciaque revinctus: 
Et tamen omnes fortunatam invisere terrara 
Exoptant, pelagum remis atque aere fatigant. 
Contra ille obscoenis vinclis et carcere caeco 
Ingemit, et secnm fovet altura corde dolorem. 
Heu sortes bominum miserae, facinusque nefandum ! 
Invidia ante alias ergo praelecta ministras 
Sorte, ut saeviat in primos miserosque parentes, 
Incertos torquens oculos jam squalida visu, 
Longum carpit iter mortali plena veneno ; 
Pervenitque domum primi festina parentes 
Quam statuere sibi; qui dein, labentibus annis, 
Et natos videre novos, natasque decoras. 
Ut vulpes pleno quondam insidiata «ubili, 
Exilit haud subito latebris, sed cauta revolvit 
Nunc oculos, nunc aures, longam perstat et boram; 
Non aliter monstrum illud, nunc bic, nunc latet iliic, 
Omnia perlustrans animo, qua infligere powit 

Lethiferum vulnus. Fama est jam munera patres 
Instructis solitos aris infenre precantes: 
ld Cain,-id Abel, patris ambo eXempla secuti. 
Quod coelo pergratum; nam ipso tempore, mirum! 
Humano visu, placidas demissa per auras 
Flammula carpebat devotas leniter escas ; 
Quae leni ascensu ad Numen depasta redibat, 
Munera sed Cain, sic jussa, oblita relinquens. 
Tanta ut monstrum conspexit discrimina rerum, 
Percepit subito, via quae sibi mente tenenda. 
Ut fuscis late terrae nox incubat alis, 
Omnibus infundens placidam per membra quietem, 
£t somnura fessus recubans percepit amicum 
Infelix Cain, et quae mala nescius, instent; 
Ipsa levis gradiens, tenebris obtecta, cubile 
Ingreditur; tunc illius os ori applicat atrum, 
Terrifico et labia inficit execranda veneno ; 
Uinc abiit. Fusum ut virus mixtumque saliva 
Pectoris in latebras, et corpus manat in omne, 
Amplius haud dulcis somnus, locus haud requiei. 



6^ 



Turbida tunc raens imperioso concita viro 

An\ia pervadtt, quo corde infligitur alto 

Vulnus. Perpendit, quantum discriminis rnter , 

Se fratremque sit; ut donis arrideat aether 

Illius exhibitis : sua sed contra irrita dona , 

Et tamen ille minor natu, atque mjnora rependit. 

Omnia nunc volvit secum, orania raente retractat. 

Ut stellas errantes lux coelo expulit alto, 

Turbidus hinc tecto excedit, camposque peragrans 

Invisum in fratrem sic in se suscitat iram. 

Scilicet haec patiar? longam sic ducere vitam? 

Si insoranis nox una, ut nunc, prostravit et anxit, 

Quid si haec in praesens semper, si semper et angant ? 

Fervidus ut leo, qui saltu speculatur ab alto 

Perpastum pecus, atque faroem persentiat atram, 

Se erigit in spem, oculis laetus praedara arripit ipsara; 

Non secus ille, siti fraterni sanguinis ardens , 

Quae via sit sibi, qui modus, orania mente requirit: 

Nunc agrum, nunc iLle domum repetit, nec mens.stat. 

Castus Abel peipastaa tunc de raorflL bideutea. 



Digitized by Google 



V )<£ 



Servabat viridi in silva, cui fistula cordi, 
Qua castos insidens rupe explebat amores. 

m 

Ut domus excepit sero ipsum laeta canentem, 
Tunc compressa ira Cain, animique furore, 
Innectens falsam causam, fallaxque locutus, 
Secum dednxit, facinus quo impleret iniquum. 
Ut ventum, subito conceptae immittit habenas 
Irae; jam fustem carpit, quem injecerat berba, 
Conscius atroci facti; hinc invadit in illum . 
Dejectum terra, et super innixus pede laevo 
IUic ille tcnet, voce illum territat alta. 
Fulmineis dum oculis quaerit qua impingat, et instet, 
Fervidus ut multara det mortem, ictumque minatur : 
Ille humilis, supplex, manibus, gemituque precatur ; 

■ 

Invocat aeternum Numen, totusque tremiscit. 
Ut gemitum Cain sensit, viditque decoras 
Perfusas hinc inde genas lacrimisque, metuque, 
Haesit nescius. Ula at quod nocte ebibit alte, 
Nunc multum infesta vi urget praecordia virus * 
Vicitque. Intlicto Abel primo vulners claudit 



Lumina ; virgineura corpus rigat uodique sanguis, 
Et faciero vulnus praesenti raorte colorat. 
Infectam hinc Cain abjecit sanguine clavam, 
Exaniraum ut vidit, terra immotumque jacere. 
Nec satis est. Super insatiata concitus ira, 
Currit, dona Deo frater quo offerre solebat. 
Ipsam adit aram, ipsamque solo vi decutit iuioj 
Disjecitque raanu rabida hinc hinc, omnia latt . 
Ut quondam ille leo, qui largo sanguine ventrein 
Implevit, pecudem vicino in gramine adortus, 
Dura vel in taurum saevus qui praelia movit, 
Se mediam in silvam condit, totusque reclinans 
Se reficit, tergo et stridentia vulnera lambit ; 
Sic dirus Cain silvam se contulit altam 
Expletum furiis, fraterna et caede recentem . 
At Siculum ut mare nunc huc, nunc invertitur illuc, 
Et nunc has oras undis, nunc verberat illas, 
Ut parte ex alia compellunt aequora venti ; 
Haud secus illi animus diverso fluctuat aeslu . 
Nunc furor insurgit, nunc heu! timor imperat acer; 

Qui tandem insedit totus per membra recursans; 

Ut jam omnis levis aura illum terret; pavet ipse, 

Sive domum repetit nunc, silvam siveTevisit. 

Docta Deo mens tanti Adam praenuntia luctus 

Extitit in somnis, coeli cum tangeret axem 

Nox medium, et, corde immissis his vocibus, angit: 

Pastor Abel, carus caelo et tua maxima cura, 

Nunc, Adam, nunc execrando funere mersus . 

Invidia Cain crudeli roorte necavit, 

Qui furiis actus campos silvasque peragrat. 

Nunc jacet heul proprio faedatus sanguine terra, 

Quem olim discerpet vel foedis unguibu» ales, 

Auferet aut flumen, nigro si increverit imbri; 

Nam jacet, heu ! prope, nec nescis quam turbidus urget, 

Carpe iter, Adam, nunc natum perquire peremptum; 

Conde piis illum manibus, jam conde sepulcro. 

Hinc ille excussus somno primum extitit anceps: 

Sperat se illusum yisu, gaudetque timetque; 

Et subito in cubitum surgens, secum omnia volvU . 

Ut prima caepit coelum clarescere luce , 



Carpit itcr citns, et dubiura mens ingravat atra; 
Suspenso gressu visuque loca omnia lnstrat . 
Substitit ut vidit ; pernoto in corpore volvens 
Yttonitos visus, tacitus longam adstitit horam- 
Ut tandem, heus! oculis insperatum ebibit alte 
Infandum luctum, hac super illum voce locutus: 
Te natum vidco crudeli morte peremptum ? 
Seosibus an fallor? vera an vidisse negabo? 
Ut totum vulnus foedavit sanguine corpus! 
Ut jacet iramotum, et nnnc os color occupat ater! 
Qui potuit te tantura contra perfidus ille ? 
Excidit haud animifs? vivit facto ille peracto? 
At non vivet. Crudelem terra ipsa dehiscens 
Hauriet, aut celsis delapsus montibns acer 
Aut aper aut leo multabunt hinc dcntibus illum ; 
Nec lacrimas nec questus corde ocnlisque ciebit. 
Sed quid stultus ego, jacto quid inania ventis? 
Me me ipsum incuso, primus nam criminis auctor 
Idem ego, nate, tuum violavi vnlnere corpus, 
Quo casta aeternum clausisti lumina coelo. 

>ion ipsum Cain, potius me terra dehiscens 
Accipiat, precor, absumat majora merentem. 
En pulcher fructus, praeclari en conjugis ausus ! 
Cur laetos oculos advertit, cum impius ille 
Floribus irrepsit, secum quid stulta locnta, 
Fovitque imprudens gremio, longumqne morata? 
Me miserum nunc! quid tantum lenire dolorem, 
Quid casu poterit tanto unquam avertere mentem? 
Sed meritus patior, fateor; sed digna rependo. 
Talia collacrimans Adam fundebat, et illum 
Infodit terrae, dizitque novissima verba: 



Qui, vel proprio ingenio, vel quacumque ex 
causa, in excolendis minimi momenti rebus, 
praecipuam operam et laudem conferunt, hi 
clamorem maximum excitarunt, quod nonnul- 
lis prosodiacis mendis liber hic infectus pri- 
mo in lucem exierit; nunc, sibi temperent, 
precor; et satis expurgatum, si fieri potest, 
habeant. In Satan, quaeso, ne nimium inve- 
hantur, quod primam sillabam produximus; 
ita enim, iuxta Ricciolium, harum rerum pe- 
ritissimum, esse potest; 

